บิ๊กตู่ ไม่ตกใจ หลังถูกอัยการอาวุโส ขับรถบีบแตรไล่ เชื่อ ปวดท้องจริง
บิ๊กตู่ ยัน ไม่ตกใจ หลังถูกอัยการอาวุโส ขับรถตามบีบแตรไล่ เชื่อ ปวดท้องจริง ด้านรองโฆษกรัฐบาล เผย หอบ ครม.สัญจร ลงพื้นที่ ระยอง-จันทบุรี พร้อมพบปะ ปชช.-ผู้ประกอบการท่องเที่ยววันที่ 18 ส.ค. ที่ตึกสันติไมตรี ทำเนียบรัฐบาล พล.อ.ประยุทธ์ จันทร์โอชา นายกรัฐมนตรี และ รมว.กลาโหม ให้สัมภาษณ์ถึงกรณีเหตุการณ์อัยการอาวุโสขับรถปาดหน้าและบีบแตรไล่ เมื่อวันที่ 17 ส.ค.ว่า ผมไม่ได้ตื่นตระหนกอะไร มีบางคนไปเขียนว่าผมตกอกตกใจ ผมไม่ได้กลัวอะไรทั้งสิ้นอยู่แล้ว ก็คงเป็นเพราะเกิดความไม่เข้าใจอะไรกันบางอย่าง ซึ่งเขาก็ชี้แจงมาแล้วเมื่อถามว่าไม่เกี่ยวกับเรื่องการเมืองและการชุมนุมของนักศึกษาใช่หรือไม่ พล.อ.ประยุทธ์ กล่าวปฏิเสธว่า ไม่เกี่ยวกัน อย่าเอาไปพันกันทั้งหมด จะเอาไปพันกันได้อย่างไร อัยการอาวุโสเขาอาจจะปวดท้อง เพราะเขาบอกว่าปวดท้อง จะรีบไปเมื่อถามว่านายกฯ เชื่อเช่นนั้นหรือ พล.อ.ประยุทธ์ กล่าวว่า ก็เขาชี้แจงมาอย่างนี้ อัยการเขาเป็นคนพูด ไม่เชื่อได้อย่างไร ก็คงต้องเชื่อเขา คนเราพูดอะไรก็ต้องเชื่อถือยืนยันว่าผมมี รปภ.เยอะแยะไปหมด ไม่ต้องกลัวหรอก และไม่ต้องมาห่วงผมมากขนาดนั้น พล.อ.ประยุทธ์ กล่าววันเดียวกัน ที่ทำเนียบรัฐบาล น.ส.ไตรศุลี ไตรสรณกุล รองโฆษกประจำสำนักนายกรัฐมนตรี แถลงภายหลังการประชุมคณะรัฐมนตรี (ครม.) ว่า สำหรับกำหนดการ การประชุม ครม.อย่างเป็นทางการนอกสถานที่ (ครม.สัญจร) จ.ระยอง ระหว่างวันที่ 24-25 ส.ค. นี้ ในวันที่ 24 ส.ค. ช่วงบ่าย นายกฯ จะไปตรวจเยี่ยมศูนย์ปฏิบัติการภาวะฉุกเฉิน (EOC) กรณีโรคติดเชื้อไวรัสโคโรนา 2019 (โควิด-19) ณ ท่าอากาศยานนานาชาติอู่ตะเภา จากนั้นนายกฯ จะไปเป็นประธานเปิดทางหลวงระหว่างเมืองหมายเลข 7 ช่วงพัทยา-มาบตาพุด และจะเดินทางต่อไปยังเทศบาลบ้านเพ เพื่อเยี่ยมชมตลาดร้อยเสา และพบปะชาวบ้าน และผู้ประกอบการการท่องเที่ยว จ.ระยอง จากนั้นนายกฯ จะไปเยี่ยมชมวิถีชีวิตกลุ่มประมงเรือเล็กพื้นบ้านสวนสน และจะนั่งรถตรวจถนนเลียบชายหาดแสงจันทร์-สุชาดาน.ส.ไตรศุลี กล่าวว่า สำหรับการประชุม ครม.สัญจร วันที่ 25 ส.ค. จะประชุมที่ รร.สตาร์ คอนเวนชั่น โดยก่อนการประชุมจะมีการเยี่ยมชมนิทรรศการของสำนักงานส่งเสริมการศึกษานอกระบบและการศึกษาตามอัธยาศัย (กศน.) ปตท. และโครงการพัฒนาระเบียงเศรษฐกิจพิเศษภาคตะวันออก (EEC) จากนั้นจะเป็นการประชุมการพัฒนาเศรษฐกิจ และสังคม กลุ่มภาคตะวันออก 1 ได้แก่ จ.ฉะเชิงเทรา ชลบุรี และระยอง จากนั้นจะเป็นการประชุม ครม.นอกสถานที่ เมื่อเสร็จสิ้นการประชุมนายกฯ ให้สัมภาษณ์สื่อมวลชน ต่อจากนั้น นายกฯ จะเดินทางไป จ.จันทบุรี เพื่อเป็นประธานเปิดโครงการนำร่อง นำยางพารามาใช้เพื่อปรับปรุงเพิ่มความปลอดภัยทางถนน พร้อมชมการสาธิตการติดตั้งกำแพงคอนกรีตหุ้มด้วยแผ่นยางพารา (RFB) ก่อนเดินทางกลับกรุงเทพฯ
บิ๊กตู่ ยัน ไม่ตกใจ หลังถูกอัยการอาวุโส ขับรถตามบีบแตรไล่ เชื่อ ปวดท้องจริง ด้านรองโฆษกรัฐบาล เผย หอบ ครม.สัญจร ลงพื้นที่ ระยอง-จันทบุรี พร้อมพบปะ ปชช.-ผู้ประกอบการท่องเที่ยว
ประยุทธ์ จันทร์โอชา,อัยการอาวุโส,บีบแตรไล่,ปวดท้องจริง,ไม่ตกใจ,ครม.สัญจร,ระยอง จันทบุรี,ข่าวทั่วไป